Acronimul TVA vine de la Taxa pe Valoare Adăugată și este, de fapt, un impozit pe consum, suportat de către consumatorul final al unui bun sau serviciu.
Pe facturile externe vom întâlni denumirea VAT care vine de la Value added tax.
Această taxă are caracter general, este colectată de agenţii economici prin majorarea preţurilor de vanzare cu o cotă (procent) şi vărsată de aceştia la bugetul de stat.
Există o cotă de TVA principală şi una sau mai multe cote reduse care se aplică produselor sau serviciilor considerate a acoperi nevoile de bază ale populaţiei, cum ar fi: alimente, medicamente, transport persoane şi bunuri culturale.